b'\n_START_ARTICLE_\nKur\xc5\xa1\xc4\x97n\xc5\xb3 politechnikos mokykla\n_START_SECTION_\nVeikla\n_START_PARAGRAPH_\nMokykla vykdo profesinio (pirminio ir t\xc4\x99stinio) mokymo programas, kartu vykdoma ir vidurinio ugdymo programa, tod\xc4\x97l \xc4\xafgyjama ne tik profesija, bet ir vidurinis i\xc5\xa1silavinimas. Mokymo \xc4\xafstaiga turi licencij\xc4\x85 \xc4\xafgyvendinti 29 pirminio profesinio mokymo programas, 48 darbo rinkos mokymo programas, 28 neformaliojo ugdymo programas. Nuo 2015 m. mokoma pagal 20 profesinio mokymo program\xc5\xb3, kuri\xc5\xb3 trukm\xc4\x97 nuo 1 met\xc5\xb3 iki 3 met\xc5\xb3._NEWLINE_Rengiami paslaug\xc5\xb3 sferos specialistai: vir\xc4\x97jai, konditeriai, padav\xc4\x97jai ir barmenai, kirp\xc4\x97jai, prekybos \xc4\xafmoni\xc5\xb3 vadybininko pad\xc4\x97j\xc4\x97jai, pardav\xc4\x97jai, smulkiojo verslo organizatoriai, automobili\xc5\xb3 mechanikai, suvirintojai, staliai, bald\xc5\xbeiai._NEWLINE_Mokykloje yra edukaciniai padaliniai: tolerancijos ugdymo centras, \xe2\x80\x9eB\xe2\x80\x9c kategorijos vairuotoj\xc5\xb3 rengimo mokykla, bibliotekos ir skaityklos informacinis centras, autoservisas, krep\xc5\xa1inio klubas \xe2\x80\x9ePolitechnika\xe2\x80\x9c._NEWLINE_2016 m. rugs\xc4\x97jo 1 d. mokykloje mok\xc4\x97si 435 mokiniai, buvo suformuota 17 grupi\xc5\xb3. Dirbo 51 pedagogas: 22 bendrojo ugdymo ir 24 profesijos mokytojai, socialinis pedagogas, 2 psichologai, bendrabu\xc4\x8dio aukl\xc4\x97tojas, vairavimo instruktorius.\n_START_SECTION_\nIstorija\n_START_PARAGRAPH_\nMokykla pastatyta 1973 m. 2007 m. \xc4\xafregistruota vie\xc5\xa1oji \xc4\xafstaiga Kur\xc5\xa1\xc4\x97n\xc5\xb3 politechnikos mokykla. 2008 m., pirmojoje i\xc5\xa1 \xc5\xa0iauli\xc5\xb3 apskrities profesini\xc5\xb3 mokykl\xc5\xb3, akredituota vidurinio ugdymo programa, \xc4\xafsteigtas gimnazijos skyrius.'